Saben wengi ing pangarepanku, aku tansah nulis surat kanggo Gusti Allah. Apa sing bisa tak tindakake kejaba pasrah marang Gusti ingkang Maha Agung? Aku banjur kelingan kedadeyan sing nemahi awakku. Ujaring ngakeh, umur SMP mono wancine coba-coba, pengin ngerti kepiye rasane ngono-ngene. Kocape, ing desaku kuwi akeh bocah umur SMP kang wis padha prigel nunggang sepedhah motor. Aku melik, kepengin bisa numpak motor kaya kanca-kancaku kuwi. Latihan-latihan ya tansah tak lakoni. Nanging atiku kem­rungsung, aku nyoba latihan ana dalan gedhe dhewekan. Ora matur bapak-ibu, wong tujuwanku gur nglanyahke ngoper presneleng.